# Мадьярму

|
**Мадьяр РеспубликаMagyar Köztársaság** |
| --- |
|

|  |  |
| --- | --- |
|  |  |
| Дӧрапас | Вужпас |

 |
|  |
| **Гимн**: *Himnusz* |
| **Аркман кад** | 1918 октяб 31 лун |
| **Каналан кыв** | мадьяр кыв |
| **Юркар** | Будапешт |
| **Медыджыт каррез** | Будапешт, Дебрецен,
Мишколц, Сэгед,
Петш, Дёр |
| **Юралісь** | Каталин Новак |
| **премьер-министр** | Орбан Виктор |
| **Мувывтор** му югытас **ва увтын %** | 93 030 км² 109’ местаын 0,74% |
| **Оліссезлӧн лыд** Му югытас **Тшӧкыта** | 10 019 000 (2009) 83’ местаын 107,7 морт/км² |
| **Валюта** | Форинт (HUF, 348) |
| **БПЛ** му югытас БПЛ/морт му югытас | $196,42 млрд (2008) 51’ местаын $19 553 44’ местаын |
| **Интернет домен** | .hu |
| **Телефон код** | +36 |
| **Кад кытшгожумнас** | UTC+1 ЕШК (март – октяб) UTC+2 ЕШК |

**Мадьярму** (мад. **Magyarország**, роч. **Венгрия**) — мадьяр отирлӧн республика Европа шӧрын. Мезмыт канмуӧн Мадьярму лоис 1918 годӧ, кӧр разьсис кыкторья Австрияк-Мадьяр империя. Ордчӧн Мадьярмукӧт ӧні куйлӧны татшӧм канмуэз: Австрия, Словенско, Украина, Ромыния, Сӧрбия, Хӧрватска да Словения.

Мадьяр Республика пырис ӦВК-ӧ 1955 воын, ГАТТ-ӧ 1973 воын, МВФ-ӧ да МБРР-ӧ 1982 воын, Европа Советӧ 1991 воын. НАТО-ын сія 1999 восянь, Ӧтласа Европаын – 2004 восянь.

## Ним йылісь

Мадьярму шусьӧ сідз мадьяр отир сьӧрті, кӧда локтіс татчӧ Уралсянь сюрс во сайын да лӧсьӧтіс Европа шӧрын аслыс канму. Ас кыв вылын мадьяррез шуӧны мунысӧ **Мадярорсаг** (**Magyarország**), мый лоӧ 'мадьяр оксяин'. Йӧз кыввезын канму нимыслӧ под туйӧ босьтӧмась **угор** ним, кыдз тюрк отирыс шуисӧ мадьяррезлісь 10 увтыр: **оногур** 'дас ньӧвьёсь'. Сысянь лоисӧ сэтшӧм ниммез кыдз **Ungaria**, **Угорщина**, **Венгрия**. Коми кыв вылын колӧ отирсӧ шуны сідз, кыдз и асьныс, **мадьяррезӧн**, а мунысӧ – **Мадьярму**.

## География

Мадьярмуыс унажыксӧ лажмыт, куйлӧ Шӧрӧт Дуна волькытінын. Рытвылын – ш.с. Дунатульын (Дуна сайын) уна мыссэз (вылынаэс 300 метраӧдз), а асыввылас, Альфёльдын, мувевдӧрыс волькыт да лажмыт. Ойвыв-рытвылын куйлӧ Киш Альфёльд нима лажмынін, кӧда рытвылас петӧ Альпа керӧссэз одзӧ. Вылынаэз татӧн 500-800 метраӧн, медджуджыт чутыс – Иротт кё: 883 м. Балатонсянь ойвылас платокоддьӧм массиввезӧн нюжалӧны 400-700 вылына Шӧрӧт Мадьяр керӧссэз (Баконь, Вертеш, Дуназуг). Дунатуль Лунвылас сулалӧны Метшек нима глыба керӧссэз, медвылын чут татӧн Зенгё (681 м). Рытвыв Карпаттэз пырӧны Мадьярму ойвылас 1000 м-ӧдз вылына мусюррезнас. Нія вулкан массиввез да извесняка платоэз кодь (Бёржёнь, Черхат, Матра, Бюкк, Черехат, Земплени-Хедьшег…), кӧднӧ кырӧтӧмӧсь паськыт ю оллез. Татӧн (Матраын) лэбӧ и Мадьярмуись медджуджыт чут – Кекеш керӧс (1014 м). Словакмукӧт визир дорын, керӧссэзас жӧ, куйлӧ и Агтелек – ыджыт карстовӧй мугырк ваувтся юэзӧн да тыэзӧн.

Мадьярмуын куйлӧны то кытшӧм колана шедтассэз: бокситтэз, руд шом, мусир, газ. Эмӧсь сідзжӧ кӧрт, марган, ыргӧн да озысь-цинк рудаэз, минераль да термаль ваэз.

Климатыс Мадьярмуат, керӧссэз коласын куйлӧ да, континентвывся, небыт тӧвнас да жар гожумнас. Енӧжва усьӧ во сьӧрна 450 мм-сянь асыввылас 900 мм-ӧдз керӧссэзын.

Быдӧс юэз Мадьярмуын котӧртӧны Дуналаньӧ. Ачыс Дунаыс шӧриалӧ канмусӧ ойвывсянь лунвылӧ да котӧртӧ сыӧттяс 410 км. Медыджыт ты мадьяррезлӧн – Балатон, кӧда кыскӧ туристтэзӧс быдӧс му югытісь. Сы рытвыв пом дорын куйлӧ Европаись медыджыт термальнӧй ты – Хевиз, кӧда дынын лӧсьӧтӧмась бальнеокурорт.

Быдмӧтыс Мадьярму вылас бура мӧдкодьсьӧтӧма. Муыс унажыксӧ вевттьӧма быдтана торррезӧн: татӧн тыр ыббез, саддэз, кодтусяиннэз. Вӧррез кольччӧмась токӧ керӧссэзас да вевттьӧны мувывторсис 20 % мымда (800-1000 м вылынаӧдз быдмӧны паськыт корья вӧррез, вылынжык пантасьӧны кӧзья-нинпуаиннэз).

Муыс волькытінын унажыксӧ сьӧдмусин, Альфёльдын эмӧсь совмусиннэз, а керӧссэзын рудмусин да рендзиннэз.

## Янсалӧм

Мадьярму янсалӧ 19 ладор (меде) вылӧ, асвына ӧтувторнас лыддиссьӧ канкар Будапешт.

Ладоррез:

| Ладор | Шӧрин | Мувывтор (км2) | Отир (морт) | Тшӧкыта (морт/км2) | Мусерпас |
| --- | --- | --- | --- | --- | --- |
| Батш-Кишкун | Кетшкемет | 8.445 | 541.584 | 64 |  |
| Бараня | Петш | 4.430 | 402.260 | 91 |
| Бекеш | Бекешчаба | 5.631 | 392.845 | 70 |
| Боршод-Абауй-Зэмплэн | Мишколц | 7.247 | 739.143 | 102 |
| Чонград-Чанад | Сэгед | 4.263 | 425.785 | 100 |
| Феер | Сэкешфехервар | 4.359 | 428.579 | 98 |
| Дёр-Мошон-Шопрон | Дёр | 4.208 | 440.138 | 105 |
| Хайду-Бихар | Дебрецен | 6.211 | 550.265 | 89 |
| Хевеш | Эгер | 3.637 | 323.769 | 89 |
| Яс-Надькун-Солнок | Солнок | 5.582 | 413.174 | 74 |
| Комаром-Эстэргом | Татабаня | 2.265 | 315.886 | 139 |
| Ноград | Шалготарьян | 2.546 | 218.218 | 86 |
| Пешт | Будапешт | 6.393 | 1.124.395 | 176 |
| Шомодь | Капошвар | 6.036 | 334.065 | 55 |
| Саболтш-Сатмар-Берег | Ниредьхаза | 5.936 | 583.564 | 98 |
| Толна | Сэксард | 3.703 | 247.287 | 67 |
| Ваш | Сомбатхей | 3.336 | 266.342 | 80 |
| Веспрем | Веспрем | 4.493 | 368.519 | 82 |
| Зала | Залаэгерсэг | 3.784 | 269.705 | 78 |

Этася эм 24 кар, кӧдналӧн эм ладорлӧнкодь позяннэз, но нія ӧтдырйи лыддисьӧны и ладорын.

## Оланіннэз

*Унажык сы йылісь видзӧт: Мадьярмуын оланіннэз*

## История

## Экономика

* Вишеград
* Мадьярмуись подаМадьярмуись пода
* Ӧшмӧс
* ДунатульДунатуль
* Кекеш
* БалатонБалатон
* Диошдёр изкар
* Эгер